cyanic-selkie/wikianc huggingface dataset:
Betel
Den amerikanske bibelforskeren Edward Robinson identifiserte stedet landsbyen Beitin med oldtidens Betel i Biblical Researches in Palestine, 1838–52. Han baserte denne bedømmelsen på at dens lokaliseringen passet med beskrivelser i tidligere tekster, og på de filologiske likeheten mellom det moderne og det gamle stedsnavnet, argumenterte at erstatningen av hebraiske el med arabiske in ikke var uvanlig. Guddommen som omtales i «Els hus» er El (hebraisk: אל), det er en gammel semittisk himmelgud. Navnet El ble siden benyttet generelt for gud.
Under israelittisk styre tilhørte Betel først Benjamins stamme, men ble senere erobret av Efraims stamme. Eusebius av Cæsarea og Hieronymus beskrev stedet i deres tid som en liten landsby som lå 12 romerske mil (17.8 km) nord for Jerusalem, til høyre eller øst for veien som førte til Neapolis.
Slaget på Re
Etterspillet
Med Øystein Møylas død var birkebeinerne i oppløsning. Mesteparten kom seg til Vest-Sverige. I Sverige fortalte storfolkene som støttet dem der om en færøyværing ved navn Sverre. Han skulle etter sigende være sønn av Sigurd Munn Haraldsson.
Rødtinden
Rødtinden er et fjell på Kvaløya utenfor Tromsø. Det har en høyde på 470 meter over havet.
Banasura
Litteratur
Usha Parinayam var en Telugu film som er regissert av Kadaru Nagabhushanam i 1961. Den legendariske Telugu-skuespilleren S.V. Ranga Rao spilte rollen som Banasura.
Gustave-Joseph Deswazières
Biskop
I 1929 ble han beordret tilbake til Det fjerne østen, og ble superior for misjonsselskapets hus Nazareth i Hongkong. Etter ønske fra misjonsselskapets nye superior, fader Robert, foretok han i 1936 en kanonisk visitas av M.E.P.s kinesiske misjoner. Han skulle besøke Nanning og Guiyang, reiste så i mars 1937 opp Den blå elv og var blant annet innom stasjonene Chongqing og Sichuan, Shanghai og Pakhoi. Dette var i de tider da japanerne invaderte.
Han ble på nytt utnevnt til apostolisk vikar av Beihai (Pakhoi) i 1940, etter biskop Jean-Baptiste Pénicaud, som avgikk av helsegrunner. Han virket der i en vanskelig krigstid med mye plyndring. Bispebyen ble bombardert i 1943 og biskop Deswazières ble såret. Regionen ble gjenerobret fra japanerne tidlig i 1945. Deretter ble Chiang Kaisheks styrker angrepet av kommunistene som lød under Mao Zedong.
Suqian
Keiserkanalen renner gjennom dette prefekturet.
Administrative enheter
Suqian administrerer to distrikter og tre fylker.
Wilhelmina von Bremen
Wilhelmina von Bremen (født 13. august 1909, død 16. juli 1976) var en amerikansk friidrettsutøver som deltok i de olympiske leker 1932 i Los Angeles.
Saksenebber
Taksonomi
I mangel av kjente fossiler for Rynchopidae, er fylogenien til disse fuglene for en stor del basert på kvalifiserte antagelser og likheter i anatomi og atferd. De tre nålevende artene med saksenebber er plassert i samme slekt, fordi fuglene deler en unike måte å fange fisk på, og ellers har store likheter i strukturelle tilpasninger og svært lignende mønstre i fjærdrakten.
Saint Mary (Jersey)
Geografi
La Grève de Lecq ligger på grensen mellom Saint Mary og Saint Ouen. På østsiden av bukten, i Saint Mary, ligger Le Castel de Lecq, et jordverk som antagelig ble reist i sen jernalder, og en liten festning, Le Câtel Fort, som ble reist på 1780-tallet til forsvar mot franskmennene. I bukten Le Moulin de Lecq ble en gammel vannmølle ombygget til et bolighus i 1929, under krigen etablerte de tyske okkupasjonsmaktene vannhjulet på nytt for å generere strøm til søkelys, og etter den andre verdenskrig, i 1955, omgjort til et vertshus, men har fortsatt vannhjulet som veier 18 tonn og andre levninger fra den 600 år gamle møllen.
Saint Mary står på grovkornet granitt «av Saint Mary-type» som ble dannet under den nedre Paleozoikum, Jordens oldtid. Denne granitten ble tidligere brutt for byggemateriale for husbygging.
Malente
Malente er også kjent som hjemsted for den fiktive personen «Lolle» i fjernsynsserien Berlin, Berlin.
Luca Franchini
Luca Franchini (født 31. desember 1983) er en italiensk tidligere fotballspiller.
Orgasmatron
Orgasmatron er det åttende studioalbumet til heavy metal-bandet Motörhead.
Nepal Kamyunishta Parti (Ekda Kendra Masal) (Singh)
Veteran fra mange partier i 60 år
Kommunistveteranen Mohan Bikram Singh (se hovedartikkel) var i sin ungdom medlem av Nepals Kongressparti og blei på 1950-tallet en sentral leder i Nepal Kamyunishta Parti (NKP).
Partisplittelsen
Etter seieren i demokratiopprøret Jana Andolan 2006 skulle Sjupartialliansen danne regjering. Sherchan og Prakash var for at JMN skulle delta i regjeringa, mens Singh var mot.
Singhs politiske utvikling etter demokratiopprøret
I 2006 kom Singh og hans parti raskt stadig lengre fra partiet han brøyt ut fra. Han kom også i motsetning til mesteparten av resten av venstresida og de demokratiske partiene i sjupartialliansen.
1541 Estonia
1541 Estonia er en hovedbelteasteroide. Den ble oppdaget 12. februar 1939 av Yrjö Väisälä i Åbo. Asteroiden har fått sitt navn etter det latinske navnet på Estland.
Nepal Kamyunishta Parti (Ekda Kendra Masal) (Singh)
Valgfronten skifter navn i april 2007
Leder var fortsatt Chitra Bahadur KC, som også leda det opprinnelige RJM før sammenslåinga i 2002.
Dette ga et intrykk av at alt nå var tilbake til situasjonen før sammenslåingene i 2002. Den gamle valgfronten RJM hadde gjenoppstått, bare med 3 representanter istedenfor 5. Singhs parti NKP(Ekda Kendra Masal)(Singh) var også en fortsettelse av Singhs gamle parti fra 1983, NKP (Masal), med et par ord føyd til i tittelen, men med den samme politikken som Singh førte før han slo seg sammen med NKP(EK).
Se også
Communist Party of Nepal (Masal)
Cerura
Cerura er en slekt av sommerfugler som tilhører gruppen gaffelstjerter i familien tannspinnere (Notodontidae). Disse artene er ganske store og kraftige, hvite spinnere med svarte tegninger. De har oppsiktsvekkende larver, grønne på undersiden og brune på ryggen, med en spiss pukkel på tredje kroppsledd og et gaffelformet vedheng på siste kroppsledd. Fra det sistnevnte kan det skytes ut lange, røde, piskaktige vedheng som larven vifter med for å skremme vekk fiender, samtidig som den skiller ut en illeluktende og sannsynligvis svært giftig (cyanid-holdig) væske. Larvene lever på busker og trær i pilefamilien (Salicaceae). I Norge forekommer stor gaffelstjert (Cerura vinula) over store deler av landet.
Sankt Karins
S:t Karins (finsk: Kaarina) er en finsk by og kommune i landskapet Egentliga Finland. Kommunen har cirka 30 400 innbyggere og et areal på 151,38 km² hvorav 1,03 km² er vann. S:t Karins er en forstadskommune til Åbo. Den er enspråklig finsk. Av alle enspråklig finske kommuner i Finland er S:t Karins den kommunen som har størst svenskspråklig minoritet (over 1100 finlandssvensker). Foruten Åbo grenser kommunen til Lundo, Pemar, Sagu og Pargas.
Herleva
Familiebakgrunn
Herlevas bakgrunn og omstendighetene rundt Vilhelms fødsel utenfor ekteskap, noe som ga ham navnet «Vilhelm Bastarden», har vært uklart. De skriftlige kildene er datert en generasjon eller mer senere, og er heller ikke samstemmige. Den mest aksepterte versjonen forteller at hun var datteren av en garver ved navn Fulbert fra den lille normanniske byen Falaise familien levde i. Oversettelsen er noe usikker og Fulbert kan like gjerne ha vært en pelsbereder, drevet med balsamering, apoteker, eller en som la ut likene for begravelse.
Gift med Herluin de Conteville
Herleva giftet seg senere med Herluin de Conteville (også kalt Harlowen de Burgo) i 1031, en mann som vi ellers vet lite om. En del skrifter har hevdet at hertug Robert alltid elsket henne, men ikke kunne gifte seg med henne på grunn av klasseforskjellen. Han ga henne uansett et godt gifte til en av sine egne menn. Andre kilder hevder at Herleva ikke giftet seg med Herluin før etter Roberts død i 1035, da det ikke finnes omtalt at Robert inngikk andre forhold, mens Herluin giftet seg med en annen kvinne, Fredesendis, på den tid da han grunnla klosteret i Grestain. Angivelig kom jomfru Maria til ham i en drøm, der hun lovet ham helbredelse av en hudsykdom, dersom han dro til Grestain og restaurerte et kapell der.
Tor Ragnar Gerholm
Biografi
Gerholm fullførte gymnaset på Norra Latin i Stockholm. Studiene fortsatte ved Stockholms högskola, der kjernefysikk-forskning ble bedrevet på Nobelinstitutet i Frescati. Forskerstudier ved Kungliga Tekniska högskolan fortsatte ved Uppsala universitet, der han disputerte for sin doktorgrad i 1956 med en avhandling om kjernefysikk. Årene deretter fortsatte han som forsker (dosent) i Uppsala med et års avbrudd for et oppdrag i Argentina for UNESCOs tekniske bistand. Han var gjesteforsker ved Lawrence radiation laboratory, Berkeley i California, ved Columbia University i New York og ved Universitetet i Groningen i Nederland.
Allmenngjøring
Allmenngjøring er vedtak om at en landsomfattende tariffavtale helt eller delvis skal gjelde for alle arbeidstakere som utfører arbeid av den art som avtalen omfatter, også for uorganiserte og utenlandske arbeidstakere. Allmenngjøring er hjemlet i lov av 4. juni 1993 nr. 58 om allmenngjøring av tariffavtaler m.v. og vedtas av Tariffnemnda etter krav fra en fagforening eller arbeidsgiverforening.
Fylkesvei 3264
Fylkesvei 3264 går mellom Lillegården og Bjønnes brygge i Porsgrunn kommune.
Frem til 2019 hadde veien betegnelsen fylkesvei 4 (Telemark).
Stephen Ambrose
Ambrose ble født i Lovington, Illinois og vokste opp i Whitewater, Wisconsin. Mellom 1960 og 1995 jobbet han som historielærer på flere universiteter.
Han er mest kjent for sine bøker om andre verdenskrig, som for eksempel Krigens brorskap, Currahee, Pegasus Bridge og Citizen Soldiers.
Stephen Ambrose, som var en langtidsrøyker fikk diagnosen lungekreft i april 2002. Tilstanden hans forverret seg kraftig, og han døde seks måneder senere, den 13. oktober 2002 i Bay St. Louis, Mississippi.
Finn Hødnebø
Finn Hødnebø (født 29. desember 1919 i Risør, død 31. desember 2007) var professor i norsk språkvitenskap ved Universitetet i Oslo. Han var dosent ved Nordisk Institutt, Universitetet i Oslo (1972) og ble utnevnt til professor i 1985.
Ninive
Sammenfatning
I byen var det templer for Ishtar og Nebo, og et stort bibliotek ble grunnlagt der av Assurbanipal med verk fra hele Mesopotamia. Ikke desto mindre ble Ninive i Det gamle testamente omtalt som «den blodige byen» på grunn av den grusomhet mange av kongene der gjorde seg skyldige i.
Nyassyrisk tid
Den 10. august 612 f.Kr. ble Ninive, som da var Assyrias tredje og siste hovedstad (etter Assur og Nimrud) ødelagt av mederne og babylonerne.
Antikken
Greske kilder (Ktesias av Knidos) kjenner en by ved navn Ninos, som skal ha vært grunnlagt av den mytiske hersker av samme navn, Ninos. Ifølge Strabo (Geographika 16, 2) lå Ninos i Aturia, en region som lå hinsides Arbela på den andre bredd av elven Lykos (16,3). Denne byen er senere blitt alment identifisert som Ninive.
Ved Ninives ruiner stod det avgjørende slag i desember 627 e.Kr. i den siste romersk-persiske krig (slaget ved Ninive).
Savissivik
Savissivik er en tradisjonell grønlandsk bygd, som hovedsakelig livnærer seg på jakt og fiske. Den primære matkilden er sel, men også narhval, isbjørn og andre dyr er en viktig del av kostholdet. Royal Greenland har en mindre fiskefabrikk her, og KNI driver bygdas nærbutikk. Forsyningene kommer med skip om sommeren, og helikopter det meste av året. Det er helistop her.
Ottestad Sykleklubb
Arrangementer
OIL Sykkel arrangerte i perioden 2011-2013 rittserien Tour de Ottestad.
Gustavs
Gustavs er en øykommune som har broforbindelse med fastlandet på Tövsala. Broen ble åpnet i 1982. Kommunen har sitt navn etter Gustav III av Sverige som lot bygge en kirke i Gustavs i 1783.
Igor Antón
Igor Antón Hernández (født 2. mars 1983) er en spansk landeveissyklist.
2009-sesongen startet rolig for Antón. I juli stilte han til start i Tour de France, men klarte ikke å sette sitt preg på rittet. 3 fall i løpet av den første uken satte Antón mye tilbake. Antón kom derimot ut av Tour de France i kjempeform, og 2. august tok han sesongens eneste seier da han vant endagsrittet Subida a Urkiola.
Skipsled
Skipsled, skipslei eller sjøvei er en vannvei beregnet for skipstrafikk, oftest brukt av handelsskip. Vanligvis mener man de vannveiene som er oppmerket på sjøkart. Skipsleder er i dag vanligvis merket med sjømerker.
Ulike typer skipsleder klassifiseres etter sin bruk, f.eks. som innseilingsled til en havn. De moderne skipsledene ble etablert da trafikken til sjøs ble overtatt av dampskip på slutten av 1800-tallet.
Svorka kraftverk
Midlere årsproduksjon er på 111 GWh og installert effekt er på 25 MW.
Fylkesvei 33 (Telemark)
Fylkesvei 33 (Fv33) i Telemark gikk mellom Buer og Riis i Skien kommune. Veien var 1,2 km lang.
2019 ble veien del av fylkesvei 3272.
Fylkesvei 3286
Frem til 2019 hadde veien betegnelsen fylkesvei 47 (Telemark).
1548 Palomaa
1548 Palomaa er en hovedbelteasteroide. Den ble oppdaget 26. mars 1935 av Yrjö Väisälä i Åbo. Asteroiden er oppkalt etter den finske kjemikeren Matti Herman Palomaa.
Raila Odinga
Fengsling
En biografi fra juli 2006 antyder at Raila var mer involvert i kupplanene enn det en tidligere trodde. Etter den ble publisert, ville flere parlamentsmedlemmer at Raila skulle bli arrestert og tiltalt, men saken var foreldet og siden informasjonen fremkom i en biografi, var det ikke snakk om en åpen tilståelse fra Raila sin side.
Raila ble sluppet fri igjen 12. juni 1989, bare for å bli fengslet igjen noen uker senere, 5. juli, sammen med Kenneth Matiba og tidliger ordfører i Nairobi Charles Rubia. Raila ble løslatt 21. juni 1991 og i oktober det året rømte han fra landet og søkte tilflukt i Norge, da han mente regjeringen ville forsøke å myrde han
Flerpartipolitikk
Etter valget støttet Raila Moi sin regjering, og ledet en fusjon mellom sitt parti NDP og Mois KANU parti. Han ble deretter med i regjeringen som energiminster fra juni 2001 til 2002, under Moi siste termin som president.
Innvendig dissens i regjeringen
Bedraget førte til et åpent parlamentarisk opprør og en splittelse av regjeringen, som kulminerte med en uenighet over den foreslåtte nye grunnloven til landet. Regjeringen sitt forslag til ny grunnlov inneholdt forslag som ville styrke presidentens rolle, og svekke regionale regjeringer. Raila opponerte mot dette, og da forslaget ble lagt ut for en folkeavstemning 21. november 2005, tapte regjeringen med 57% mot 43%. Etter dette, sparket president Kibaki hele regjeringen 23. november 2005. Da den nye regjeringen ble dannet to uker senere, ble Raila og hele LDP group holdt utenfor. Dette førte til dannelsen av the Orange Democratic Movement (ODM) – da en appelsin (orange) var symbolet for Nei-stemmen i folkeavstemningen.
Presidentvalget 2007
Etter valget 27. desember utropte valgkomiteen sittende president Mwai Kibaki som vinneren 3 dager senere. Kibaki hadde angivelig 232.000 stemmer mere enn Odinga. Odinga anklaget Kibaki for valgfusk og omfattende uroligheter brøt ut i landet 30. desember 2007.
Odinga hevdet at en «en klikk med mennesker rundt Kibaki» søkte å rigge valget, men sa at demokratiet «er ustoppelig som Nilens flom». ODM erklærte sin intensjon på å holde en seremoni 31. desember 2007, der Odinga ville bli erklært som «folkets president», men politiet sa at dette kunne føre til voldsomheter og at Odinga kunne bli arrestert hvis seremonien fant sted. Odinga utsatte så seremonien, men oppfordret til en million-stor demonstrasjon 3. januar 2008. «Vi sørger over det kenyanske demokratiets død» sa Odinga i en annen uttalelse.
Luis Barragáns hus og studio
Arkitektur
En av de viktigste delene i huset er lyset, og Barragán likte aldeles ikke taklys, men heller naturlys eller små lamper og lyskilder rundt omkring på små bord i huset.
Den storslåtte hagen (som ikke er så stor som den ser ut til, men som Barragán ville at skulle se stor ut) er et komplekst puslespill av naturlige korridorer og trær, og er en av grunnene til at det i dag er en verdensarv.
Cathal Brugha
Irsk nasjonalist
Da den irske borgerkrig brøt ut 28. juni 1922 sluttet han seg til traktatmotstanderne, som hadde okkupert bygninger i O'Connell Street i Dublin.
Saint Saviour (Jersey)
Vingtainer
Prestegjeldet er inndelt i tre volgdistrikt:
Larer
Larer, i entall lar og på latin lares, laris og lar, var i den romerske religionen skytsånder. Larene ble tenkt å være avdødes ånder som var blitt guddommelige, og hver familie hadde sin egen lar familiaris. I tillegg fantes lares compitales som overvåket veikryss og nabolag, og ble æret i en høytid kjent som compitalia, mens lares praestites overvåket byen Roma. Om kong Servius Tullius ble det sagt at han var sønn av en lar som bodde på kongsgården, og han skal derfor ha innstiftet lar-kulten i byer og landsbyer. Dette i motsetning til lares praestites, som skal ha vært resultatet av Merkurs overfall på nymfen Lara.
Compitalia ble feiret gjennom tusen år, i det romerske keiserdømmes tid på de tre dagene 3.-5. januar. Høytiden skal ha blitt innstiftet av Tarquinius Superbus, Romas siste konge, etter at et orakel påbød ham å ofre menneskehoder til larene. Han ofret da guttebarn til Mania, som i denne versjonen er mor til larene, men praksisen ble avskaffet etter at kong Tarquinius var fordrevet. I stedet ofret man hvitløk og valmue til larene.
Einunna kraftverk
Kraftverket utnytter fallet på 125 meter i elven Einunna som er en del av Glommavassdraget. Midlere årlig tilsig er 184 millioner m³. Markbulidammen er inntaksmagasin og reguleres mellom 855 og 858 moh. Kraftverket har 3 reguleringsmagasiner: Fundin, Elgsjøen og Marsjøen.
Liste over kulturminner i Bergen
ID-nummer består av et lenket tall som går direkte til det aktuelle kulturminnet i Kulturminnesøk.
Kolomna
Historie
Kolomna ble første gang nevnt i 1177 som en grensepost for Fyrstedømmet Rjazan. I 1301 ble den innlemmet i Storfyrstedømmet Moskva. Mellom 1200- og 1500-tallet ble byen gang på gang angrepet av Den gylne horde og ble ødelagt flere ganger. I 1385 ble Kolomna uventet erobret av Rjazan-fyrsten Oleg, men den havnet etter få år tilbake under Moskvas herredømme. Under den store konfrontasjonen ved Ugra var byen støttepunkt for hæren til Storfyrstedømmet Moskva under Ivan III. Mellom 1525 og 1531 ble det oppført en massiv kreml av stein i Kolomna. På grunn av det nye festningsanlegget vokste byens strategiske betydning. På 1500-tallet tjente Kolomna regelmessig som samlingspunkt for de russiske troppene for krigstogene mot tatarene. I Russlands urolige tider på begynnelsen av 1600-tallet var Kolomna besatt av polske styrker.
Severdigheter
I likhet med enkelte andre gamle russiske byer har Kolomna en kreml. Kolomnas kreml, som ble bygget på 1500-tallet, var en del av Den store Abatisgrensen. Flere tårn og to seksjoner av murene er bevart og holdt i god stand. Det ligger et museum på innsiden.
Transport
Byen har to bussterminaler. En terminal ligger i byområdet Golutvin, og den andre i «Gamle Kolomna». Kolomna har også 10 trikkelinjer.
NILU – Norsk institutt for luftforskning
NILU – Norsk institutt for luftforskning, offisielt navn NILU – Stiftelsen Norsk institutt for luftforskning, er et forskningsinstitutt som har som formål å øke forståelsen for prosesser og effekter knyttet til klimaendringer, atmosfærens sammensetning, luftkvalitet og miljøgifter. På bakgrunn av forskningen leverer NILU integrerte tjenester og produkter innenfor analyse, overvåkning og rådgivning. NILU jobber også for å gi råd og opplyse samfunnet om klimaendringer og forurensning, og konsekvensene av dette. NILU er organisert som en uavhengig stiftelse.
Instituttet
NILU ble grunnlagt som institutt under Norges Teknisk-Naturvitenskapelige Forskningsråd den 1. juni 1969 da instituttets første direktør, Brynjulf Ottar, tiltrådte sin stilling. Instituttet ble fristilt som selvstendig stiftelse 16. desember 1985. Det har siden opparbeidet seg som et av de ledende forskingsmiljøer og vitenskapelige laboratorier i Europa som hovedsakelig arbeider med problemer relatert til luftforurensning. NILU mottar en grunnbevilgning fra Miljøverndepartementet for å ivareta nasjonale oppgaver i spørsmål relatert til luftkvalitet. NILU har således en sentral rolle i det forebyggende miljøvernarbeidet og har kunnskapsstrategisk betydning for miljøvernforvaltningen. Med rundt 200 ansatte, omtrent halvparten er forskere, er NILU blant Europas største luftforskningsinstitutter.
Oddan naturreservat
Oddan naturreservat ligger ved Sørvågen i Moskenes kommune i Nordland. Naturreservatet ar et areal på 28 dekar, hvorav 12 dekar sjøareal. Området er vernet for å ivareta en betydelig hekkekoloni for krykkje.
Romário
Romario jaktet lenge på sitt 1,000. offisielle mål, men brasiliansk media nektet for at Romario hadde scoret så mange mål han selv påsto, siden han hadd inkludert scoringer i junior- og treningskamper.Ifølge Romarios egen statistikk nådde han antallet etter å ha scoret på straffespark i en kamp hvor hans klubb Vasco da Gama vant 3-1. Kampen ble stoppet i 20 minutter på grunn av gledescenene som fulgte etter Romarios mål.
Svein Tjugeskjegg
På slutten av 986 eller tidlig i 987 gjorde Svein opprør mot sin far kong Harald Blåtann, og erobret kongetronen i Danmark. Harald ble fordrevet i landflyktighet og døde kort tid etter i november 986 eller 987. Sammen med Olav Tryggvason herjet Svein fra 994 flere ganger England med store vikingflåter, og de tvang kong Æthelred II til å betale store pengesummer i danegeld. Senere sluttet Svein seg til Olavs fiender og deltok i slaget ved Svolder hvor Olav ble drept. Svein kunne deretter konsentrere seg om å angripe England, og i 1013 erobret han hele landet. Han ble den første danske konge av England etter flere års anstrengelser, men døde noen uker senere.
Opprør mot Harald Blåtann
Harald Blåtann fikk sønnen Svein med en kvinne ved navn Gunhild, eller eventuelt en annen kvinne, også kalt for Gunnhild, men som moderne forskning har identifisert som Tove. I noen gamle kilder opptrer Svein som en illegitim sønn av Harald Blåtann og ble oppfostret av den mytiske vikinghøvdingen Palnatoke, jarl av Jomsborg. Selv om det ikke er blitt bevist, er det blitt hevdet at Svein ikke arvet kongedømmet etter sin far, men at han gjorde opprør og nedkjempet og drepte ham i et slag. Det er kanskje ikke riktig, men det er indikasjoner på at Harald Blåtann ikke frivillig ga opp kronen for sønnen. Det eneste som vi vet med sikkerhet er at Svein kom på tronen etter farens død i 986 eller 987.
Konge av England
I Danmark ble han etterfulgt av sin eldste sønn Harald Sveinsson. I England erklærte den danske hæren sin troskap til hans yngre sønn Knut som konge. Men i mellomtiden hadde Æthelred kommet tilbake fra Normandie og gjenopptok styringen ved å erklære for sine landsmenn at «alt var tilgitt». Han samlet en hær som marsjerte nordover. Den unge og uerfarne Knut valgte å ikke møte hæren i kamp og seilte til Danmark. Sveins sønn Knut ble nødt til å gjenerobre England for å kunne fortsette farens verk. Det skjedde året etter.
465 Alekto
465 Alekto er en hovedbelteasteroide. Den ble oppdaga den 13. januar 1901 av Max Wolf fra Landessternwarte Heidelberg-Königstuhl i Heidelberg. Den er oppkalt etter furien fra gresk mytologi.
Petter Gottschalk
Han utdannet seg som siviløkonom ved Technische Universität Berlin i 1975, og tok mastergrad i systemsimulering ved Dartmouth College i USA, 1980. Gottschalk jobbet for Elektrisk Bureau fra 1984 til 1988 og var adm.dir. i ABB (som hadde kjøpt EB) frem til 1990, da han meldte overgang til Norsk Regnesentral og var sjef 1990–94. Etter en kort tid som leder i Norsk informasjonsteknologi (NIT) gikk han i mars 1995 til Statens Kantiner, som han ledet i ett år. Fra 1995 til 1998 var han tilknyttet Den Polytekniske Høgskolen i Oslo.
Jack Sarfatti
Jack Sarfatti (født 14. september 1939) er en amerikansk teoretisk fysiker og forfatteren av populære verker som omhandler kvantefysikk og bevissthet. Han er kjent for sine ikonoklastiske ideer og er interessert i det han ser på som sammenbruddet av paradigmet som fastholder naturvitenskapene og samfunnsvitenskapene som atskilte disipliner med argumenter som framholder at fysikk – som han kaller «det 20. århundres Konseptuelle Kunst» – har erstattet filosofi som den samlende kraften mellom vitenskap og kunst.
Kritikk
Et seminar for doktorgradsstudenter ved matematikkprofessor Waldyr Rodrigues ved Universitetet i Campinas, Brasil som lette etter matematiske feil og inkonsekvenser i fysikkarbeider som var publisert i fysikktidsskrifter eller som er utlagt på arXiv online arkiv for fysikkarbeider som ennå ikke er publisert rettet nylig søkelyset på noen av Sarfattis konsepter og metoder. I sitt arbeid «A Comment on Emergent Gravity» som ble lagt ut på arXiv, viste Rodrigues til påståtte matematiske inkonsekvenser i den første versjonen av Sarfattis nylige arbeid «Emergent Gravity: String Theory Without String Theory» som han kalt et «potpourri av meningsløs matematikk» og han sa at også senere versjoner av arbeidet inneholdt feil
Skriftlige arbeider
* Passman, M, Sarfatti, J (2018) "Ontological Determinism, non-locality, quantum equilibrium
* Sarfatti, J,(2019) "Henry Stapp’s Influence on My Post-Quantum Mechanics of Consciousness Via Locally Decodable Keyless Entanglement Signaling" Springer
https://link.springer.com/article/10.1007/s41470-019-00060-1
Æsops fabler
Historikk
En vet ingenting om Æsops liv bortsett fra at han skal være opphavet til de gamle greske fablene. Mange av historiene i samlingen, for eksempel Reven og druene («høyt henger de og sure er de!»), Skilpadden og haren og Hyrdegutten og ulven (eller Gutten som ropte ulv) er fortsatt velkjente fortellinger den dag i dag.
Ammon
I persisk, makkabeeisk og romersk tidsaldre
I løpet av persisk og tidlig hellenistisk tider er Ammon lite nevnt. Deres navn opptrer derimot i tiden til makkabeerne. Ammonittiene gjorde sitt, sammen med nabostammer, for å stå imot den jødiske makt under Judas makkabeeren.
José Sanjurjo
Bakgrunn
Sanjurjo ble født i Pamplona som sønn av den karlsiske offiseren Justo Sanjurjo Bonrostra og moren Carlota Sacanell Desojo. Han tjenestegjorde i Cuba i 1896 under den cubanske uavhengighetskrigen og den spansk-amerikanske krigen. Han deltok senere i Rif-krigene i 1909 og Rif-krigen 1920 til 1926 i Marokko. I den siste ledet han gjenerobringen av Melilla i 1921. I 1922 ble han utnevnt til å lede etterforskningen om anklagene om korrupsjon i hærledelsen i Larache. Han samarbeidet med Miguel Primo de Rivera da denne sikret seg diktatorisk makt i landet i 1923. Han var deretter den spanske høykommissæren i Marokko med grad av generalløytnant. Han deltok i amfibielandingen mot Al Hoceima i 1925. I 1928 ble han sjef for Guardia Civil.
Fotbinding
Skikken ble først forbudt etter keiserdømmets fall i 1912, men viste seg vanskelig å få slutt på, om man ville få datteren sin gift. Danske misjonærer som Ellen Nielsen, som drev en skole i Nord-Kina, stilte krav om at jentene ikke fikk ha snørte føtter, men praksisen holdt seg i fjerne områder som Yunnan inntil 1949 da Kinas kommunistparti nedla et absolutt forbud.
Fylkesvei 3326
Frem til 2019 hadde veien betegnelsen fylkesvei 501 (Telemark).
Venonaprosjektet
Eksterne lenker
Archives in Russia
Slaney
Historie
Det er en referanse til Slaney i den irske balladen «Boolavogue», til minne om slaget ved Vinegar Hill i det irske opprøret i 1798.
Sound Choice
Sound Choice er et amerikansk lydstudio som produserer karaokemusikk i DVD- og CD+G - Studioet har per 2006 produsert cirka 14,000 låter av artister innen pop, rock, country og andre musikksjangre.
Tokugawa Ieyasu
Tilbakekomsten
I 1598 hadde han den største hæren i Japan.
Grader og bakgrunn
For å unngå en gjentagelse av det som skjedde da hans forgjengere Oda Nobunaga og Toyotomi Hideyoshi døde, nemlig at deres arvinger ble utmanøvrert, trakk Tokugawa Ieyasu seg tilbake allerede i 1605, to år etter sin utnevnelse, til fordel for sin sønn Tokugawa Hidetada.
Finn Lützow-Holm
Militær
Med flysertifikat fra 1916 var han i Marinens flyvåpen, sjef ved lufthavna i Kristiansand sommeren 1918, offiser ved Marinens flyfabrikk i Horten 1919. I 1920 var han patruljerende ved Marinens flystasjon i Haugesund sammen med flyger Hjalmar Riiser-Larsen og to Sopwith Baby (F.112 og F.116). Med tittelen premierløytnant fløy de to 12. juli 1922 på den 47 timer lange ferden Horten-Kirkenes og tilbake med hvert sitt Hansa-Brandenburg W.33 sjøfly (F.56 og F.58). Landets første legeflygning var del av turen.
Hans Svartdahl
Biografi
Fra 1965 til 1987 var han misjonssekretær i Pinsemenighetenes Ytre Misjon. Han hadde et stort engasjement og besøkte flittig menighetene i Norge samtidig som han formidlet informasjon fra misjonsfeltene. Han regnes en av de viktigste misjonsprofilene i den norske pinsebevegelsen.
Numenius
Biologi
Artene finner føde i gjørme eller veldig myk bakke, der de leter etter makk og andre smådyr. De jakter også på krabber og lignende.
Henry Gleditsch
Andre verdenskrig
Byens nazikretser oppfattet nok Trøndelag Teater som et «jøssingrede» (nordmenn som var motstandere av okkupasjonen). Konsekvensen av Gleditschs tydelige motstandslinje var at han ble arrestert og henrettet den 7. oktober 1942, ansvarlig for å sette Gleditsch på listen var Henrik Rogstad, fylkesfører for NS i Sør-Trøndelag.
Almería
Byen ble grunnlagt av maurerne i 955 for å styrke kontrollen over Middelhavet. Den ligger i et ørkenlandskap som har gjort at mange spaghetti-western filmer er blitt innspilt i området. Byen er også kjent for naturiststrender og er et populært feriemål med en av Europas høyeste årlige gjennomsnittstemperaturer, 19 °C.
Fotballaget UD Almería som spiller i Primera División kommer fra denne byen.
Yi So-yeon
Yi So-yeon (født 2. juni, 1978 i Gwangju i Sør-Korea) er student ved Korea Advanced Institute of Science and Technology (KAIST) og er den første sørkoreanske astronaut som er sendt opp i verdensrommet.
Biografi
Hun fikk din doktoravhandling bekreftet 29. februar 2008 ved KAIST, men hadde ikke anleding til å delta selv på grunn av trening i Russland. Da hun ble valgt som sørkoreansk astronaut var hun 28 år gammel og ugift.
Yi er en avansert utøver av taekwondo.
Petter Berg
Han var varaordfører i perioden 2005-2009 og etterfulgte Per Arne Olsen (FrP) som ordfører i 2009 etter at Olsen ble valgt inn på Stortinget. Berg ble gjenvalgt som ordfører i Tønsberg i 2011 og i 2015.
Langsua nasjonalpark
Langsua nasjonalpark  er en norsk nasjonalpark som ligger i et typisk østnorsk skog- og lavfjellslandskap i Innlandet. Parken ble opprettet den 11. mars 2011, for å «ta vare på et stort, sammenhengende og i det vesentlige urørt og villmarkspreget naturområde som inneholder særegne og representative økosystemer og landskap som er uten tyngre naturinngrep.» og den dekker et område på 537,1 km².
Lisbeth Korsmo
Lisbeth Korsmo (født Lisbeth Berg; 14. januar 1948 i Oslo, død 22. januar 2017 ) var en norsk skøyteløper som representerte Oslo Idrettslag. Gjennom en lang periode på 1960- og 70-tallet var hun – sammen med Sigrid Sundby – en av Norges beste kvinnelige skøyteløpere før Bjørg Eva Jensen overtok den tronen helt mot slutten av 1970-tallet.
Eufrat
Strekning
Gruntgående båter kan trafikkere Eufrat opp til den irakiske byen Hīt, 1930 kilometer oppstrøms, og bare 53 meter over havet.
30/30
30/30 er en samleplate med Jan Eggum fra 2005. Albumet lå fire uker på VG-lista og endte med 24.-plass som beste plassering.
UD Almería
Klubben ble stiftet den 26. juli 1989 etter en sammenslåing av klubbene Almería CF og Polideportivo Almería.
Fregatt
Fra fregatt til panserskip
Andre overgangsskip var HMS «Warrior» (116 m lang, i dag museumsskip i Portsmouth og den for denne tiden gigantiske HMS «Minotaur» på 124 m (1863).
De første moderne fregattene
Den moderne fregatt stammer fra lette eskortekrigsskip fra den andre verdenskrig, større enn korvetter, men mindre enn destroyere (jagere) og navnet ble introdusert av Royal Navy. Disse første moderne fregattene har hatt merkbart mindre slagkraft enn sine storebrødre, og var først og fremst tenkt brukt til operasjoner i kystnære områder som patrulje- og eskortefartøy. Fregattene ble også brukt som anti-ubåt fartøy, uten å ha grunnlag for å kunne prestere bedre enn jagerne. Fregattene tilhørte ikke større kampgrupper på grunn av sin dårlige pansring, og var ikke tiltenkt sjøslag.
Sør-Koreas astronautprogram
Kostnaden for astronautprogrammet var vel 26 milliarder won eller vel 150 millioner kroner.
Gibraltarbukta
Gibraltarbukta (spansk Bahía de Algeciras) er en bukt sør på Den iberiske halvøy. Den er omtrent 10 km lang og 8 km bred og dekker et område på 75 km². Midt i bukta er dybden omtrent 400 meter. Bukta åpner mot sør og Gibraltarstredet og Middelhavet.
Kuben (Arendal)
KUBEN i Arendal er en del av den konsoliderte museumsenheten Aust-Agder museum og arkiv (forkortet AAma), etablert i 2015 som fylkesmuseum i Aust-Agder. KUBEN har en historie fra den første etablering av museum i Arendal i 1832 under navnet Arendals skoles offentlige Bibliothek og Museum, forkortet til Arendals Museum. Kuben og AAma har hovedsete på Langsæ gård i utkanten av Arendal sentrum, og omfatter fra 2015 også Setesdalsmuseet og Grimstad bys museer. Ellen Aslaksen ble i 2022 ansatt som direktør for Aust-Agder museum og arkiv.
Museum og arkiv i KUBEN
Institusjonens hovedoppgaver er å være å ledende faginstans innen museum og arkiv i den regionen som omfatter tidligere Aust-Agder fylke. Arkivavdelingen, tidligere Aust-Agder-Arkivet er rådgivende organ for fylkeskommunen og kommunene og dessuten depotinstitusjon for deres historiske arkiver. Avdelingen tar også vare på arkivmateriale fra private bedrifter, foreninger og personer. Museumsavdelingen, det tidligere Aust-Agder-Museet, har ansvar for store gjenstandssamlinger og antikvariske bygninger, bl.a. Langsæ gård, Merdøgaard museum og bygningene på gården Østre Angelstad i Holt. Kuben har også et stort fagbibliotek og samlinger av eldre bøker, og har eget bokbinderverksted.
Selvagensøyene
Historie
Som de øvrige øyene i Makaronesia er Selvagensøyene av vulkansk opprinnelse.
Geografi
Øygruppen er inndelt i to undergrupper. Den nordøstre omfatter:
Sugefisker
Utseende og levevis
Sugeskiva går fra snutespissen og et stykke ned på ryggen og gjør at de ikke kan forveksles med andre fisker. Skiva har en midtribbe og 10–28 folder. Fisken bruker sugeskiven til å feste seg på havskilpadder, hvaler, haier, skater og større beinfisker. Skiva festes ved at foldene først stilles vertikalt, før de legges ned og skaper et undertrykk som fester sugefisken godt til verten.
Jose Maria Sison
I det gamle filippinske kommunistpartiet fra 1963
Sison ble også leder av flere legale partier som kommunistene organiserte.
Sison stifter et nytt kommunistparti i 1968
I 1969 gikk han under jorden. Partiets Nye Folkehær (NPA) ble oppretta på årsdagen for stiftelsen av Hukbalahap (Hukban Bayan Laban sa Hapon – Folkehæren mot Japan) som det gamle PKP hadde stifta i 1942. Til leder for NPA valgte partiet Bernabe Buscayo, også kjent som Comandante Dante og Payat (den tynne mannen), en geriljaleder fra en rest av den kommunistiske HMB-geriljaen som hadde startet og blitt slått ned tidlig på 1950-tallet. Hæren Dante sto i spissen for, hadde ved starten 65 medlemmer.
Både partiet, hæren og legale masseorganisasjoner, som omfattet ungdoms- og kvinneorganisasjoner, kulturorganisasjoner, organisasjoner blant kristne og den betydelige fagbevegelsen Kilusang Mayo Uno (KMU – May First Movement – Første Mai-bevegelsen) vokste nå raskt.
Fengslelsåra 1977-1986
I fengslet skrev han diktsamlingen Prison and Beyond (1984), som han i 1986 fikk en poesipris for.
Mot slutten av denne perioden vokste det fram en betydelig opprørsbevegelse i byene mot diktatoren Marcos, kjent som People Power, som førte til at diktaturet falt og Corazon Aquino ble innsatt som president. Medlemmer og tilhengere av PKP spilte en viktig rolle i å mobilisere for denne massebevegelsen. Buscayo og Sison slapp først ut etter at Marcos-diktaturet falt den 5. mars 1986.
Partikrise 1985 til 1993
Mens Sison satt arrestert utviklet det seg en stadig kraftigere krise i PKP og Den Nye Folkehæren. Partiet legger i ettertid mye av skylda på partilederen som tok over etter Sison, Rodolfo Sachs. Ifølge disse senere oppsummeringene overvurderte partiledelsen fra 1985 drastisk hærens styrke, gikk inn for å bygge alt for store enheter, gå på offensiven og forsøke å få til opprør i byene. Dette førte til store tilbakeslag og oppsplitting av partiet i flere fløyer. Noen partiledere gikk inn for å likvidere politifolk i byene. Andre reagerte med å gå inn for å legge ned den militære kampen og alt illegalt arbeid. Tilbakeslagene ble forklart med at PKP og NPA var infiltrert av det hemmelige politiet. Dette førte til voldsomme indre utrenskinger som PKP senere har fordømt som forbryterske.
Terroristerklæringen fra USA i 2002
USAs reaksjon var en del av den såkalte «krigen mot terror» etter terrorangrepet 11. september 2001. Sison hadde tatt skarpt avstand fra disse aksjonene, og han avviste også at han var terrorist.
Trinity (Jersey)
Historie
Minnesmerket Le Vesconte, reist i 1910, har form av en obelisk ved en veikryss. Det minnes politikeren Philippe Le Vesconte (1837–1909) som 10 ganger ble valgt som representant for sognet (constable) i årene mellom 1868–1877 og 1890–1909.
Rozel er et område på nordøstkysten hvor en liten, skjermet vik hadde tilholdssted for en liten fiskeflåte tidligere og i 1829 ble en havn bygget for en økende fiskeflåte som fisket særlig østers. Fisket kollapset på slutten av 1800-tallet.
Schnappi, das kleine Krokodil
Som en følge av singelens suksess har folk som har vært kritiske overfor musikkindustrien påpekt at illegal nedlasting av opphavsrettslig beskyttet musikk ikke trenger å bety tap for musikkindustrien. I dette tilfellet, tvert om, ettersom spredningen på Internett har bidratt betydelig til markedsføringen av sangen.
Benedikt XVI
Bakgrunn og barndom
Faren var politibetjent i det bayerske statspoliti (Landespolizei) og i det regulære nasjonale politi (Ordnungspolizei). Hjemmet var sterkt katolsk preget, og faren var motstander av nasjonalsosialismen som han mente stod i motsetning til deres tro og meninger. Sunday Times (London) beskriver den eldre Ratzinger som «en antinazist hvis forsøk på å tøyle Hitlers «brunskjorter» tvang familien til å flytte gjentatte ganger». Farens opposisjon mot Hitler førte til gjentatt hærverk og forklarer at familien måtte flytte så ofte. Joseph Ratzingers slektninger har fortalt at han aldri ønsket å bli noe annet enn prest. Ratzinger begynte på forberedelsesseminaret i 1939.
Studier
Etter eget utsagn (intervju med Peter Seewald) ble han og hans medstudenter i stor grad influert av verker av Gertrud von Le Fort, Ernst Wiechert, Fjodor Dostojevskij, Elisabeth Langgässer, Theodor Steinbüchel, Martin Heidegger og Karl Jaspers. De tre sistnevntes verker oppfattet den unge student som et brudd med nykantianismens dominans. Steinbüchels Die Wende des Denkens ble et nøkkelverk for Ratzinger. Blant de gamle tiders store kirkelærere følte han seg sterkere tiltrukket av den slagkraftige Augustin enn av Thomas av Aquino – blant skolastikerne var det særlig den hellige Bonaventura som interesserte ham.
Prefekt for Troskongregasjonen
Pave Johannes Paul II kalte ham i 1981 til Roma som prefekt for Kongregasjonen for troslæren, president for Den pontifikale bibelkommisjon og president for Den internasjonale teologiske kommisjon. På grunn av dette gikk han av som erkebiskop av München und Freising 15. februar 1982.
Under hans tid i Troskongregasjonen ble det grepet inn mot noen teologer på grunn av deres utlegning av katolsk tro eller moral. Den brasilianske teologen Leonardo Boff ble suspendert, mens andre, som Matthew Fox, fikk sanksjoner. Andre teologers lærestandpunkter førte til fordømmelser eller tilbakekallelser av mandat til å undervise i kirkens navn. (I denne listen er det feil å inkludere den sveitsiske teologen Hans Küng blant dem som kardinal Ratzinger sanksjonerte, siden Küngs tap av kirkelig mandat til å undervise i katolsk teologi ble satt i kraft allerede i 1979, altså før kardinal Ratzinger kom til Vatikanet.)
2006: Regensburgforelesningen og forholdet til islam
Diplomati: Den 25. september 2006 gav pave Benedikt XVI en audiens med muslimske diplomater, ambassadører fra muslimske land og medlemmer av Consulta Islamica, et rådgivergremium for islamske anliggender for den italienske regjering. Formålet var å reparere relasjoner til det muslimske samfunn. Pave Benedikts talsmann pater Federico Lombardi S.J. sa at møtet avholdt i pavens sommerresidens i Castel Gandolfo var «ganske visst et tegn på at dialogen vender tilbake til det normale etter øyeblikk med … misforståelser.» Under samtalen fremholdt paven sin overbevisning om at dialogen mellom muslimer og kristne er «en vital nødvendighet» i en verden preget av en relativisme som «utelukker trancendens og fornuftens universalitet». Paven gav også uttrykk for sin «høyaktelse og dype respekt [han hadde] for muslimske troende». Blant de inviterte var ambassadørene fra Irak, Iran, Tyrkia og Marokko, og representanter fra mange andre land og islamske grupper.
Synspunkter
Pave Benedikt forsvarte forbud mot prevensjon. Han mente at ingenting bør hindre muligheten for nytt liv, og godtok bare seksuell avholdenhet. Benedikt XVI mente kondomer ikke hjelper mot aids-epidemien, men tvert imot forverrer situasjonen i afrikanske land hvor sykdommen er utbredt. Pavens kondomforbud førte til kraftige reaksjoner over hele verden. Mange mente at det gir store belastninger for verdens fattige, setter unge kvinners liv i fare, og øker faren for hiv-smitte. Videre gjør det familieplanlegging vanskeligere i utviklingsland. Benedikt skal imidlertid ha vært noe mer moderat i synet på prevensjon enn sin forgjenger, og medvirket trolig til at Johannes Paul II ikke erklærte synet på prevensjon som ufeilbart.
Reiser som pave
Benedikt XVI gjennomførte i sin tid som pave totalt 24 apostoliske reiser utenfor Italia og 31 pastorale reiser i Italia. Den første reisen utenfor Italia gikk til Köln i Tyskland i august 2005 i anledning av Verdensungdomsdagene som ble feiret der. Disse verdensungdomsdagene ble avsluttet med en stor utendørsmesse på Marienfeld utenfor byen, med en million deltakere.
Søgne gamle prestegård
Søgne gamle prestegård er gårdsnummer 1, bruksnummer 1 og har gitt navn til bygda Søgne i Agder.
Styltefluer
Utseende
Vingene er som regel uten flekker (hyaline), men kan være noe røykfarget. Åremønsteret er redusert, og lett gjenkjennelig for hele familien. Det er bare en lett synlig tverribbe omtrent midt på vingen.
Levevis
Styltefluer finnes langs innsjøer, elver, fuktige områder i skog og på gressenger. De holder seg på det samme området, blir de skremt opp flyr de ikke langt. Ofte sitter de litt høyt i vegetasjonen, tar en liten runde, gjerne over vannflaten, for å lande på omtrent det samme sted de startet fra.
Alle tovinger gjennomgår en fullstendig forvandling, med et puppestadium.
Tingvoll (tettsted)
Tingvoll, også kalt Tingvollvågen, er et tettsted i Tingvoll kommune i Møre og Romsdal fylke. Tettstedet har innbyggere per 1. januar, og ligger på sørsiden av Tingvollhalvøya, vendt mot Tingvollfjorden. Tingvollvågen har gjennom tusen år vært det naturlige samlingsstedet for folk langs (på begge sider av) Tingvollfjorden.
Help! (album)
Musikk
George Harrison bidro med «I Need You» og «You Like Me Too Much». Dette var Harrisons første komposisjoner som ble inkludert på et av The Beatles album siden «Don't Bother Me», fra With The Beatles fra 1963.
Tryggve Aakervik
Tryggve Aakervik gikk over til Arbeiderpartiet i 1928, og ble ansatt i Arbeiderbladet. Han skrev ofte under pseudonymet Robert Rein.
Åse Strand
Åse Strand ble født 2. april 1972. Hun er en kjent norsk modist og designer. Hun fikk fagbrev etter 4 år i læretid hos modist Sonja Rogndokken. Etter det jobbet hun i et 1 år på Operaen i 1997. Deretter ble hun selvstendig næringsdrivende.
Mildred Fizzell
Fizzell vant en olympiske sølvmedalje i friidrett under Sommer-OL 1932 i Los Angeles. Hun var med på det canadiske stafettlaget som kom på andreplass på 4 x 100 meter for damer bak USA. De andre på laget var Mary Frizzell, Lillian Palmer og Hilda Strike.
Lars Holte
Holte har gitt ut tre suksessrike miksede samlealbum av andre artister, og en håndfull egne låter som singler. Gjennom nittiårene og første tiår på 2000-tallet spilte han på flere store arrangementer, som Hyperstate og SommerParade. I 2005 deltok han i TV-dokumentaren Lydverket – Trance spesial.
Reims
Byen og dens arkitektur
De viktigste plassene i Reims er Place Royale med en statue av Ludvig XV. og Place du Parvis med en statue av Jeanne d’Arc. Marsporten (la Porte de Mars) er en 33 m lang og 13 m høy triumfbue (arc de triomphe) med tre buer.
Gurkhaer
Gurkhaenes rolle i den britiske hær
«Gurkhaenes» ry i England ble enda bedre etter det store opprøret i India i 1859. Mens indiske soldater ledet opprøret, var gurkha-avdelingene lojale mot kolonimakten, og deltok med stor effektivitet i mange harde og brutale slag. De var blant annet viktige i kampene om Delhi. Der gjorde kolonistyrkene seg skyldige i omfattende massakrer på sivile, noe det ville vært vanskeligere å fått lokale indiske styrker med på. Det verdsatte datidens kolonimakt høyt.
Soldater vervet blant Gorkhas allierte
Men ettersom staten Nepal ble reorganisert på grunnlag av Ghorkas hinduisme, ble disse minoritetsgruppene ifølge statens lover plassert i en slags mellomgruppe, under høykaste-hinduer, men over de «kasteløse» på bunnen av kastesamfunnet. Gorkha-hinduismens kasteregler førte likevel til at hjemvendte gurkha-soldater fikk problemer i Nepal så sent som etter første verdenskrig.
Haakon VII
Kong Haakon kommer til Norge
Kong Haakon og dronning Maud ble salvet og kronet av biskop Vilhelm Andreas Wexelsen under en høytidelig seremoni i Nidarosdomen i Trondheim 22. juni 1906. Som følge av strykningen av kroningsparagrafen fra grunnloven i 1908, var dette den siste kroningen av en norsk monark. Etter kroningen mottok kong Haakon og dronning Maud Kongsseteren i gave fra det norske folk.
Dekorasjoner
• Médaille militaire, Frankrike
• Storkors av Den nederlandske løves orden, Nederland
• Storkors av Solordenen, Peru
• Storkors av Andreasordenen, Russland
• Kjede av Ordenen det gylne skinn, Spania
Nådendal
Hver sommer den 27. juli feires syvsoverdagen i Nådendal. Feiringen fant sted første gang i 1889.
Karl Joseph Schulte
Karl Joseph Schulte (født 14. september 1871 i Haus Valbert Münster i bispedømmet Paderborn i Tyskland, død 11. mars 1941 i Köln) var en av Den katolske kirkes kardinaler, og var biskop av Paderborn 1910–1920, og erkebiskop av Köln 1920–1941.
I 1921 ble han kreert til kardinal av pave Benedikt XV, med Santi Quattro Coronati som tittelkirke. Han deltok på konklavet 1922 som valgte pave Pius XI, og konklavet 1939 som valgte pave Pius XII.